GULF เปิดเทรด “พาร์” ใหม่พรุ่งนี้! ราคานำร่อง 34.90 บาท
GULF เปิดเทรด “พาร์” ใหม่พรุ่งนี้! ราคานำร่อง 34.90 บาท
GULF เปิดเทรด “พาร์” ใหม่พรุ่งนี้! ราคานำร่อง 34.90 บาท
15 เม.ย. 2563

ผู้สื่อข่าวรายงานว่า ในวันพรุ่งนี้ (15 เม.ย.63) บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จะเข้าซื้อขายในตลาดหลักทรัพย์แห่งประเทศไทยด้วยมูลค่าที่ตราไว้ของบริษัทฯ (พาร์) ที่ระดับ 1 บาท เป็นวันแรก (16 เม.ย.63) หลังจากประชุมสามัญผู้ถือหุ้นมีมติอนุมัติการเปลี่ยนแปลงมูลค่าหุ้นที่ตราไว้ของบริษัทฯ จากเดิมมูลค่าหุ้นละ 5 บาท เป็นมูลค่าหุ้นละ 1 บาท
สำหรับรายละเอียดการเปลี่ยนแปลงมูลค่าหุ้นที่ตราไว้มีดังนี้

ทั้งนี้ภายหลังการเปลี่ยนแปลงมูลค่าหุ้นที่ตราไว้ ส่งผลให้ทุนจดทะเบียนเท่าเดิม อยู่ที่ 10,666,500,000 บาท ทุนที่ออกและชำระแล้วเท่าเดิม อยู่ที่ 10,666,500,000 บาท และจำนวนหุ้นเพิ่มขึ้นจากเดิม 2,133,300,000 หุ้น เป็น 10,666,500,000 หุ้น
โดยราคาหุ้น GULF ปิดตลาดวันนี้ที่ระดับ 174.50 บาท ซึ่งภายหลังการเปลี่ยนแปลงมูลค่าที่ตราไว้ (พาร์) จะส่งผลให้ราคาหุ้น GULF ภายหลังการเปลี่ยนแปลงพาร์มาอยู่ที่ระดับ 34.90 บาท
ทั้งนี้ การคำนวณระดับซิลลิ่ง-ฟลอร์ จะคิดจากราคา 34.90 บาท เป็นฐานตั้งคำนวณ อย่างไรก็ดี เบื้องต้นราคาซื้อขายหลักทรัพย์บนกระดานจะมีส่วนต่างระหว่างช่องราคาที่ 0.25 บาท ในช่วงแรกภายหลังเปิดการซื้อขาย